Nr. C 178/22 De Europæiske Fællesskabers Tidende 15.7.82 
Udtalelse om fællesskabets ny handlingsprogram til fremme af lige muligheder for mænd 
og kvinder 1982 til 1985 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 22 af 29. januar 1982, side 7. 
A. UDTALELSENS JURIDISKE GRUNDLAG 
Rådet besluttede den 23. december 1981 i medfør af artikel 198 i traktaten om opret­
telse af Det europæiske økonomiske Fællesskab at høre Det økonomiske og sociale 
Udvalg om det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 197. plenarforsamling, afholdt i 
Bruxelles den 28. og 29. april 1982, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG 
HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 23. december 
1981 fra Rådet for De europæiske Fællesskaber om 
Udvalgets udtalelse om »Fællesskabets ny hand­
lingsprogram til fremme af lige muligheder for 
mænd og kvinder 1982-1985, 
under henvisning til beslutning truffet af Udvalgets 
formand den 21. januar 1982 om at pålægge Afde­
lingen for sociale anliggender at udarbejde udtalelse 
og beretning herom, 
under henvisning til Afdelingens udtalelse, vedtaget 
på mødet den 15. april 1982, 
under henvisning til mundtlig beretning aflagt af 
ordføreren, Maria Weber, 
under henvisning til forhandlingerne på den 
197. plenarforsamling den 28.-29. april 1982, og 
ud fra følgende betragtninger 
Udvalget har tidligere beskæftiget sig med ligeret for 
og ens behandling af kvinder og mænd på arbejds­
markedet, og har især taget stilling til det af Fælles­
skabet vedtagne socialpolitiske handlingsprogram 
(EFT nr. C 13 af 12. 2. 1974, s. 1.) samt til de hidtil 
udstedte tre direktiver til gennemførelse af ens behandling af mænd og kvinder C1), og Udvalget har 
desuden i 1976 udarbejdet en initiativudtalelse om 
kvindens økonomiske og sociale stilling i Det 
europæiske Fællesskab (2), 
EF må fortsat søge politiske muligheder for at fore­
bygge forskelsbehandling af kvinder og afskaffe 
eksisterende forskelsbehandling og diskriminering, 
FN har erklæret årene 1975 til 1985 for kvindernes 
årti og forelagde på kvindekonferencen i Køben­
havn i juli 1980 et handlingsprogram vedrørende 
ligestilling, udvikling og fred, 
Europa-Parlamentet har nedsat et udvalg til under­
søgelse af kvindens situation i Europa. Udvalget 
skal ligeledes beskæftige sig med spørgsmålet i for­
bindelse med forfordelingen af kvinder — 
VEDTAGET FØLGENDE UDTALELSE 
enstemmigt: 
1. INDLEDNING 
Udvalget tilslutter sig princippet i Kommissionens 
meddelelse til Rådet vedrørende Fællesskabets ny 
(') EFT nr. C 88 af 26. -. 1^74. 
EFTnr. C 286 af 15. 12. 1975. 
EFTnr. C 180 af 28. 7. 1977. 
(2) EFTnr. C 131 af 12. 6. 1976. 
15.7.82 De Europæiske Fællesskabers Tidende Nr. C 178/23 
handlingsprogram til fremme af lige muligheder for 
mænd og kvinder 1982 til 1985, idet dette handlings­
program foreslår konkrete foranstaltninger på de 
vigtigste områder inden for forskelsbehandlingen af 
kvinder. Udvalget har konstateret, at handlingspro­
grammet består af flere forskellige dele, nemlig en ge­
nerel indledning af økonomisk, social og historisk 
karakter; et udkast til Rådets resolution med et bilag 
(Bilag I), der beskriver de enkelte foranstaltninger; 
positive særforanstaltninger i Kommissionens per­
sonalepolitik (Bilag II); Kommissionens afgørelse 
om oprettelse af et rådgivende udvalg for ligestilling 
mellem mænd og kvinder (Bilag III), og endelig en 
finansieringsoversigt (Bilag IV). Skønt Ministerrådet 
har forelagt Udvalget det samlede dokument til 
udtalelse, koncentrerer det i det store og hele 
bemærkninger og forslag om udkastet til resolution 
og det dertil hørende bilag I, dvs. den udførlige 
beskrivelse af indholdet af de enkelte foranstaltnin­
ger. 
Udvalget er sig bevidst, at Kommissionen lige siden 
oprettelsen af De europæiske Fællesskaber har 
beskæftiget sig med de erhvervsaktive kvinders 
problemer og forsøgt i handling at fremme ligestil­
lingen mellem mænd og kvinder. 
Også Udvalget har tidligere gjort en indsats for lige­
behandling af mænd og kvinder på arbejdsmarke­
det. Det understregede i sin udtalelse om Kommissi­
onens meddelelse til Rådet om ligebehandling af 
mænd og kvinder på arbejdsmarkedet (EFT 
nr. C 286 af 15. 12. 1975, s. 8), at spørgsmålet om 
ligebehandling hører til EFs faste opgaver og 
foreslog dengang en række aktioner på fællesskabs­
plan. Navnlig fremhævede det, at forskelsbehandling 
ikke alene finder sted på det juridiske område, men 
ligeledes i praksis gennem dybt indgroede for­
domme. Udvalget har med interesse gjort sig 
bekendt med de seneste dokumenter på dette 
område fra Det europæiske Center for udvikling af 
Erhvervsuddannelse (CEDEFOP), navnlig de sam­
menfattende beretninger om visse medlemsstaters 
erfaringer med uddannelse af kvinder i for dem 
utraditionelle fag (ISBN-92-825-276 og ISBN-92-
825-248). 
Udvalget tilskyndede bl.a. i den ovennævnte udtal­
else om ligebehandling af mænd og kvinder på 
arbejdsmarkedet (EFT nr. C 286 af 15. 12. 1975) til, 
at der i fremtidige kommissionsforslag tages hensyn 
til følgende krav: 
— et arbejdsmarked uden forskelsbehandling; 
— arbejdsgiveren skal give kvinderne bedre for-
fremmelsesmuligheder; — stærkere repræsentation af kvinder i fagfore-
ningsledelserne og i arbejdsgiverforbundene 
samt i ledelsen af virksomheder, af den offent­
lige administration og organisationer af enhver 
art f.eks. familieorganisationer; 
— ændring af begrebet »familieforsørger«; 
— harmonisering af lovgivningen til beskyttelse af 
mødre; 
— lovfæstet ret til barselsorlov for mødre/fædre; 
— for at arbejdstagerne bedre kan varetage deres 
familiemæssige forpligtelser: 
a) mulighed for deltidsarbejds for mænd og 
kvinder, 
b) indførelse af glidende og fleksibel arbejdstid, 
når tilrettelæggelsen af arbejdet tillader det, 
c) prioritering af forkortelse af den daglige og 
ugentlige arbejdstid inden for rammerne af 
den påtænkte arbejdstidsnedsættelse. 
I initiativudtalelsen fra 1976 (EFT nr. C 131 af 12. 6. 
1976) om kvindens økonomiske og sociale stilling 
betonede Udvalget endvidere, at »kvinder bør have 
mulighed for frit at vælge, hvorvidt de vil være 
hjemmearbejdende eller have lønnet beskæftigelse 
uden for hjemmet, og for at sideordne disse hverv, 
dersom de ønsker det, samt for at udøve deres fulde 
ansvar på det økonomiske, sociale og politiske 
område«. I denne udtalelse anførte Udvalget en 
række vigtige specifikke henstillinger, der for flertal­
lets vedkommende afspejles i Kommissionens nye 
handlingsprogram (f.eks. ligestilling i forhold til 
skatter og social sikring, forbedret erhvervsvejled­
ning for kvinder, forbedrede uddannelsesmulighe­
der og samme muligheder for videreuddannelse). 
Det må også nævnes, at EF-Kommissionen og ikke 
mindst Europa-Parlamentet har bestræbt sig for at 
gennemføre en nødvendig harmonisering af beskyt­
telsen ved graviditet og barsel. Desværre strandede 
disse forsøg på grund af forskelige problemer og 
psykologiske fordomme. 
I udtalelsen om forslag til direktiv om gradvis gen­
nemførelse af princippet om ligebehandling af 
mænd og kvinder med hensyn til social sikring 
(1977 — EFT nr.C 180 af 28.7. 1977) beklagede 
Nr. C 178/24 De Europæiske Fællesskabers Tidende 15.7.82 
Udvalget, at ligebehandling af mænd og kvinder 
med hensyn til social sikring hidtil kun i ringe 
omfang var søgt gennemført på nationalt og euro­
pæisk plan, ligesom det på ny understregede, at lige-
behandlingsproblemerne hører til EFs permanente 
opgaver. Det pågældende direktivforslag udgjorde 
kun et første skridt, og det var ikke tanken, at man 
med en enkelt retsakt skulle kunne fjerne alle for­
skelle i behandlingen af mænd og kvinder på social­
sikringens område. Det må tilføjes, at mange af van­
skelighederne med at gennemføre ligebehandling af 
mænd og kvinder på socialsikringens område bl.a. 
kan føres tilbage til de store finansielle problemer i 
de forskellige medlemsstater. Alligevel kan det ikke 
længere accepteres, at gifte folk (især gifte kvinder) 
fortsat diskrimineres med hensyn til social sikring. 
Ligeledes må direkte og indirekte diskriminering, 
f.eks. mellem gifte mænd og kvinder, undgås i for­
bindelse med anvendelsen af socialhælp. 
Også i andre studier og udtalelser, f.eks. studien 
over undervisning og faglig uddannelse i EF og ini­
tiativudtalelsen om specifikke foranstaltninger, som 
skal træffes til fordel for ældre arbejdstagere, unge 
arbejdstagere og kvinder, som vender tilbage til 
arbejdsmarkedet (EFT nr. C 56 af 7. 3. 1977), har 
Udvalget påpeget, at ligestilling og lige chancer for 
mænd og kvinder endnu ikke er gennemført, når det 
gælder undervisning og faglig udannelse, avance­
ment og arbejdsvilkår. 
2. GENERELLE BEMÆRKNINGER 
Udvalget mener, at Fællesskabet må udbygge, hvad 
der hidtil er nået, for ligebehandling af mænd og 
kvinder kan kun realiseres på længere sigt ved hjælp 
af konkrete aktioner. I den forbindelse hilser Udval­
get det velkommen, at der er nedsat et rådgivende 
udvalg for ligestilling mellem mænd og kvinder. 
Men det understreger, at høring af arbejdsmarkedets 
parter er hovedsagen, som under ingen omstændig­
heder kan erstattes med høring af det rådgivende 
udvalg. 
Derfor må EF-institutionerne bestræbe sig på at 
intensivere dialogen om kvindernes problemer med 
de repræsentative arbejdsgiver- og arbejdstagerorga­
nisationer og med de statslige organer for kvinde­
spørgsmål, så det traditionelle konsultationsnet 
udvides. Hvor sådanne statslige organer ikke findes, 
bør EF medvirke til, at de oprettes. Det er Udvalgets opfattelse — som det har givet 
udtryk for i flere tidligere udtalelser — at diskrimi­
nering af kvinder i forhold til mænd ganske vist kan 
fjernes ved hjælp af administrative foranstaltninger, 
som f.eks. nedsættelse af et rådgivende udvalg, men 
det er af endnu større betydning, at der sker en 
grundlæggende ændring af folks indstilling til 
mænds og kvinders rolle. 
Udvalget konstaterer, at de oplysninger, der anføres 
i indledningen til handlingsprogrammet, specielt i 
kapitlet »Den økonomiske og sociale baggrund«, i 
hovedsagen stemmer med de faktiske forhold. Det 
har også erfaret, at der i medfør af de allerede 
udstedte direktiver er sat en udvikling i gang i med­
lemsstaterne, som bidrager til at skabe lige mulighe­
der og ligeret for mænd og kvinder. Men på den 
anden side konstaterer det, at der stadig er store juri­
diske og praktiske problemer at rydde af vejen og 
allehånde fordomme at nedbryde. 
Udvalget er også bekendt med, at disse bestræbelser 
har været årsag til, at tanken om at fremme lige 
muligheder er blevet taget op. F.eks. foregår der i 
flere medlemsstater forsøg med det formål at åbne 
traditionelle mandefag for kvinder. Desuden kon­
staterer Udvalget, at kvinderne i de europæiske 
lande i de seneste år med større styrke og engage­
ment er gået ind for statslige foranstaltninger til gen­
nemførelse af ligeberettigelse, og at der hos befolk­
ningen i almindelighed kan konstateres større poli­
tisk åbenhed over for denne problematik. Dette 
fremgår ikke mindst af kravene om oprettelse af 
statslige udvalg eller andre statslige organer, som 
kan bekæmpe diskriminering og fremme og over­
våge gennemførelsen af lige muligheder og ligebe­
handling af mænd og kvinder. 
Udvalget understreger, at handlingsprogrammet må 
forsynes med en konkret tidsplan, og at de nødven­
dige finansielle midler til dets gennemførelse må 
stilles til rådighed. For at det skal kunne gennemfø­
res, må Kommissionens tjenestegrene (et ligestil-
lingskontor, der beskæftiger sig med kvinders lige­
behandling, GD V, og et kontor, der formidler infor­
mation mellem kvindeforbundene og kvindepres­
sen, GD X) også have det nødvendige personale og 
udstyr. Selvom Udvalget ikke har undersøgt finansi­
eringsoversigten i bilag IV i udkastet til resolutionen 
i alle detaljer, ser det med tilfredshed på Kommissi­
onens forslag, for så vidt det opfylder ovennævnte 
krav. 
Udvalget tager med tilfredshed til efterretning, at 
andre organisationer, der beskæftiger sig med pro-
15.7.82 De Europæiske Fællesskabers Tidende Nr. C 178/25 
blememe vedrørende lige muligheder for kvinder, i 
de seneste to år har vist forøget aktivitet. Det henvi­
ser endvidere til den af Kommissionen arrangerede 
konference i Manchester i maj 1980 og til Europa-
Parlamentets beslutning af 11. februar 1981, der 
yderligere har styrket de impulser, der udgik fra FNs 
»kvindeår«. 
Desuden konstaterer Udvalget med tilfredshed, at 
Den europæiske faglige Samarbejdsorganisation i 
1979 vedtog et program for gennemførelse af ligeret 
og lige muligheder for kvinder og dermed fortsatte 
sine tidligere bestræbelser på dette område. 
Det glæder derfor Udvalget meget, at Kommissio­
nen inden udgangen af 1985 vil forelægge Rådet en 
foreløbig status over kvindernes situation på 
arbejdsmarkedet. Denne status bør naturligvis også 
tilstilles Udvalget. 
3. SÆRLIGE BEMÆRKNINGER 
Bemærkninger til udkastet til resolution 
Udvalget hilser udkastet til Rådets resolution vel­
komment. Det er enig med Kommissionen i den 
bedømmelse, at på trods af de bestræbelser, der hid­
til er blevet udfoldet såvel på fællesskabsplan som 
på nationalt plan, udsættes kvinder i praksis stadig­
væk for forskelsbehandling på arbejdsmarkedet, og 
denne forskelsbehandling risikerer at blive forværret 
i den nuværende krisesituation. 
Men Udvalget er skuffet over, at der ikke i forbin­
delse med alle de planlagte foranstaltninger drages 
de nødvendige konsekvenser af denne konstatering. 
Således beklager man, at Kommissionen f.eks. fore­
slår, at Rådet blot skal forpligte sig til at støtte gen­
nemførelsen af retningslinjer, og ikke, at det i kraft 
af sine beføjelser i henhold til Rom-traktatens arti­
kel 100 og 235 selv skal træffe konkrete foranstalt­
ninger til gennemførelse af disse retningslinjer. Det 
beklages ligeledes, at medlemslandene og arbejds­
markedets parter ikke i tilstrækkelig kraftig grad 
mindes om deres forpligtelser til at gøre alt for at 
undgå diskriminering på grund af køn og give kvin­
der samme muligheder på arbejdsmarkedet. 
Forskelsbehandling af mænd og kvinder er så alvor­
ligt et problem, at det ikke er rimeligt, at Rådet blot 
skal forpligte sig til at stille sig positivt til en ydelse 
af de nødvendige budgetmidler, men ikke skal for­pligte sig til at stille disse midler til rådighed i fornø­
dent omfang. 
Udvalget betragter udkastet til resolution og bilagets 
16 aktioner som en helhed. Derfor begrænser det sig 
ikke til ovenstående generelle bemærkninger og 
bemærkningerne til udkastet til resolution, men 
udtaler sig også om de enkelte aktioner. Udvalget 
udtrykker håbet om, at Kommissionen ved gennem­
førelsen af disse aktioner kan tage hensyn til de tan­
ker, det her fremsætter. 
Bemærkninger til Bilag I — Udførlig beskrivelse af 
indholdet af de enkelte foranstaltninger 
A. GENNEMFØRELSE AF LIGESTILLING VED 
HJÆLP AF EN FORBEDRING AF DEN 
ENKELTES RETTIGHEDER 
Gennemførelse af Fællesskabets direktiver om ligebehand­
ling af mænd og kvinder 
1. aktion: Undersøgelse af direktivernes gennemfø­
relse 
Udvalget tilslutter sig denne aktions målsætning og 
begrundelse, men hvad angår retningslinjerne 
ønsker det foretaget den udvidelse, at medlemssta­
terne skal sørge for, at også arbejdstagerrepræsen-
tanterne i virksomheder eller forvaltende organer 
beskæftiger sig med de særlige problemer for kvin­
der. For det andet bør antallet af henholdsvis mænd 
og kvinder blandt arbejdstagerrepræsentanterne 
svare til kønsfordelingen i medarbejderstaben. Med­
lemsstaterne må specielt overvåge, at virksomhe­
derne overholder direktivernes bestemmelser, og 
tage initiativer til deres gennemførelse. 
Udvalget er af den overbevisning, at diskriminering 
må bekæmpes, hvor den opstår, bl.a. ved hjælp af 
permanent kontrol. 
Udvalget påskønner, at Kommissionen har til hen­
sigt at definere begrebet »indirekte diskriminering«. 
Netop fordi der foregår megen diskriminering på 
arbejdsmarkedet, er det absolut nødvendigt, at kon­
taktnettet for udveksling af informationer og erfa­
ringer op- eller udbygges i samarbejde med repræ­
sentanter for arbejdsmarkedets parter. 
Nr. C 178/26 De Europæiske Fællesskabers Tidende 15. 7. 82 
2. aktion: Retsbeskyttelse på ligebehandlingsområ­
det 
Udvalget mener, at denne aktions målsætning bør 
formuleres sådan, at mulighederne for at indgive ret­
lig klage forbedres gennem indførelse af generel kla­
geadgang for alle kvinder, der føler sig uretfærdigt 
behandlet, og gennem lettelser ved procesførelsen 
(repræsentation via fagforeninger og/eller rådgi­
vere) og bevisførelse. En kvindelig arbejdstager, der 
i en given situation føler sig diskrimineret af sin 
foresatte og/eller arbejdsgiver, må begrunde dette. 
Arbejdsgiveren må så bevise, at der ikke er tale om 
diskriminering. 
Udvalget konstaterer, at begrundelsen i afsnit 3 ikke 
kan anvendes i alle tilfælde. 
Efter pkt. 2 bør indføjes et afsnit med det sigte at 
afskrække fra diskriminering gennem indførelse af 
skadeserstatning, hvor diskriminering påvises. 
3. aktion: Revision af beskyttelsesbestemmelserne 
på nationalt plan og på fællesskabsplan 
Begrundelsen indeholder formuleringer, der kan 
misforstås. Der anvendes her eksempler, som fører 
til forkerte slutninger. Tunge byrder løftes og bæres 
f. eks. stadig i vidt omfang uden brug af mekaniske 
hjælpemidler. Udvalget går ind for nødvendig (opti­
mal) sundhedsbeskyttelse for både mænd og kvin­
der. I princippet støtter det Kommissionens plan om 
i fremtiden at foreslå EF-beskyttelsesnormer, som er 
ens for mænd og kvinder. Dog mener det, at det 
som følge af kønsbestemte forskelle i konstitution i 
mange tilfælde er nødvendigt at operere med for­
skelligartede sikkerheds- og beskyttelsesbestemmel­
ser. 
Hvor der er mistanke om, at bestående beskyttelses­
bestemmelser for kvinder i praksis er en hæmsko for 
deres adgang til bestemte former for beskæftigelse, 
må det nøje undersøges, om disse beskyttelsesbe­
stemmelser i dag kan ophæves, eller arbejdsbetingel­
serne stadig er sådan, at man må regne med, at kvin­
der tager skade på helbredet. 
Men forholder det sig sådan, at også mændenes hel­
bred trues, uden at der hidtil har eksisteret beskyttel­
sesbestemmelser for dem — hvilket har givet dem en 
fordel i adgangen til det pågældende arbejde — så må den for kvinder hidtil gældende arbejderbeskyt­
telse så vidt muligt udvides til også at omfatte 
mænd. 
Forberedelse af supplerende bestemmelser og inddragelse af 
nye sektorer 
4. aktion: Ligebehandling med hensyn til social sik­
ring 
Udvalget tilslutter sig i princippet denne aktion. Det 
beklager dog, at Kommissionen ikke foreslår nogen 
konkret aktion, der kan medføre udbygning af de 
sociale sikringsordninger og således udgøre et nyt 
skridt i videreførelsen af direktivet om gradvis gen­
nemførelse af princippet om ligebehandling af 
mænd og kvinder med hensyn til social sikring. 
Udvalget har taget til efterretning, at Kommissionen 
har planer om at træffe forberedelse til udarbejdelse 
af en retsakt om de punkter, der ikke omfattes af 
direktiv 79/7, eller som kan undtages; men for det 
første beder det Kommissionen præcisere, hvilke 
områder, der her er tale om, og for det andet udtryk­
ker det ønsket om, at Kommissionen ikke blot går i 
gang med forarbejderne til en retsakt, men samtidig 
tager fat på konkrete foranstaltninger. 
Udvalget opfordrer på ny til, at man ikke mere 
anvender begrebet »familieforsørger« inden for den 
sociale sikring, eller definerer det så klart, at det 
ikke fortsat er muligt derigennem direkte eller indi­
rekte at diskriminere mod kvinder. 
5. aktion: Anvendelse af princippet om ligebehand­
ling på kvinder i selvstændige erhverv og i 
landbruget, især i familieforetagender 
Udvalget understreger denne aktions nødvendighed, 
specielt hvad angår hustruer, der deltager i den 
erhvervsmæssige virksomhed. Kvinder, der fuldt ud 
tager del i arbejdet i familiebedrifter inden for land­
brug og håndværk eller i en lille virksomhed, har 
stadig ikke selvstændig erhvervsstatus, hvad der er 
særdeles beklageligt i tilfælde af arbejdsulykker og 
af hensyn til social sikring. Begreben »driftsleder« 
bør suppleres med »med-driftsleder«. En hustru, der 
arbejder i bedriften, bør garanteres samme sociale 
sikring som manden. 
15.7.82 De Europæiske Fællesskabers Tidende Nr. C 178/27 
Ligeledes bør kvindernes erhvervsuddannelse frem­
mes, og civil- og erhvervsretten tilpasses, så 
hustruen bl.a. kan videreføre bedriften efter man­
dens død, hvis hun ønsker det. 
6. aktion: Kvinders skatte- og arbejdsforhold 
Udvalget støtter aktionens målsætning og understre­
ger, at forskellige skattesystemer må ændres, så især 
indirekte negative indvirkninger på gifte kvinders 
beskæftigelse undgås. Men derudover anser Udval­
get det også for et spørgsmål om social retfærdig­
hed, at skattesystemet indrettes på en sådan måde, 
at fordele af enhver art kun tilfalder dem, der gen­
nem børneopdragelse yder særlige samfundsmæs­
sige præstationer. Udvalget mener — uden at gå 
nærmere ind på de forskellige skatte- og socialsik­
ringssystemer i medlemsstaterne — at dette bedst 
opnås, hvis man til gengæld for børneopdragelse, i 
stedet for skattelettelser (som faderen i de fleste til­
fælde får fordelen af), udbetaler en direkte ydelse, 
som f. eks. børnepenge, til den af forældrene, der 
står for børnepasningen. 
Udvalget bifalder, at der vil blive gennemført sam­
menlignende analyser af skattesystemerne og frem­
skaffet relevante data og udarbejdet statistik over 
deres kønsrelaterede konsekvenser. 
Forbedring af leve- og arbejdsvilkårene 
7. aktion: Forældreorlov, orlov af familiemæssige 
årsager 
Udvalget understreger denne aktions nødvendighed. 
Det henstiller, at begrebet »orlov af familiemæssige 
årsager« afklares. Formuleringen bør være sådan, at 
det klart fremgår, at der er tale om en sær-orlov, 
hvorunder den pågældende fritages for arbejde for 
at kunne passe pårørende, der har brug for pleje og 
som vedkommende har forpligtelser overfor. I de 
fleste medlemsstater bør begrebet ikke omfatte tje­
nestefrihed i forbindelse med visse familiebegiven­
heder (f.eks. bryllup eller begravelse af nærtstående 
familiemedlemmer), da dette forhold allerede dæk­
kes af de kollektive overenskomster. 
Desuden må det huskes, at i nogle medlemsstater har 
ægtefæller efter gældende ægteskabs- og familieret mulighed for at vælge en arbejdsdeling, der går på 
tværs af de traditionelle roller. Mændene må derfor 
også kunne påtage sig de familiemæssige opgaver. 
Ellers ville der blive tale om diskriminering mod 
mænd. 
Udvalget bifalder endelig Kommissionens plan om 
at gennemføre en undersøgelse af, hvilke erfaringer 
der hidtil er gjort i medlemsstaterne; det finder det 
vigtigt, at der på grundlag af denne undersøgelse 
udarbejdes EF-retningslinjer for definition af disse 
former for sær-orlov og for udvikling af nettet af 
offentlige faciliteter og serviceydelser. 
8. aktion: Beskyttelse ved graviditet og barsel 
Udvalget billiger også denne aktion i princippet. 
Men det anbefaler desuden, at der gøres en ny ind­
sats i retning af fremskridtspræget EF-harmonise-
ring af beskyttelsen ved graviditet og barsel. 
Omkostninger, som skyldes bestemmelserne om 
beskyttelse ved graviditet og barsel, bør dækkes med 
offentlige midler. 
B. GENNEMFØRELSE AF LIGE MULIGHEDER I 
PRAKSIS, ISÆR GENNEM POSITIVE 
SÆRFORANSTALTNINGER 
9. aktion: Positiv særbehandling 
Det er uomgængelig nødvendigt at anvende positiv 
særbehandling for at fremme lige muligheder. 
Rundt om i EF-landene gøres der allerede forsøg 
hermed. Udvalget hilser det velkomment, at Kom­
missionen har til hensigt at foretage en kritisk ana­
lyse af de foranstaltninger, der allerede er iværksat i 
nogle medlemsstater og tredjelande, med henblik på 
at gøre status og at udarbejde fællesskabsinitiativer 
vedrørende de foranstaltninger der skal sættes i 
gang, de midler der skal anvendes, samt de betingel­
ser der skal gælde. Udvalget anmoder om at måtte 
blive informeret om resultatet af analysen, og om at 
få lejlighed til at udtale sig om de foranstaltninger, 
der måtte blive foreslået. 
Nr. C 178/28 De Europæiske Fællesskabers Tidende 15.7.82 
Erhvervsforberedelse, grunduddannelse og efter- og 
videreuddannelse 
10. aktion: Forberedelse til arbejdslivet (bl.a. i for­
bindelse med de nye teknologier) 
Udvalget anser dette punkt for særdeles vigtigt, da 
arbejdstagernes (ikke mindst kvindernes) faglige 
uddannelse er af fundamental betydning, dels på 
grund af den forøgede arbejdsløshed, og dels som 
følge af indførelsen af ny teknologi. 
11. aktion: Erhvervsvalg 
Også dette aktionspunkt er Udvalget principielt ind­
forstået med. 
Arbejdsmarkedet 
12. aktion: Nedbrydning af det kønsopdelte arbejds­
marked 
Udvalget anser dette punkt for særdeles vigtigt. 
Målsætningen bør imidlertid formuleres, så det klart 
fremgår, at det, det drejer sig om, er kvinders adgang 
dels til tekniske fag, dels til stillinger med gode mu­
ligheder for avancement. 
Efter afsnittet »Medlemsstaterne« under »Retnings­
linjer« bør indføjes en opfordring til, at større virk­
somheder og forvaltningsorganer udarbejder særlige 
planer til fremme af kvinders ansættelse og forfrem-
melsesmuligheder. 
13. aktion: Analyse af udviklingen på arbejdsmar­
kedet 
Udvalget støtter denne aktion, som den iøvrigt ikke 
skal kommentere nærmere. 
14. aktion: Anvendelse af ligebehandlingsprincippet 
på indvandrerkvinder 
Kommissionen bør ikke blot undersøge de juridiske 
problemer, som indvandrerkvinder udsættes for. 
Den bør også bidrage til at afklare, hvilke hindringer 
der giver sig af de kulturelle forskelle mellem hjem-
Bruxelles, den 28. april 1982 landet og opholdslandet, og hvorledes de påvirker 
chancerne for at få arbejde. 
Forbedring af livskvaliteten 
15. aktion: Mere ligelig fordeling mellem mænd og 
kvinder af ansvaret i arbejds-, familie-
og samfundslivet 
Udvalget understreger kraftigt denne målsætning, 
som angår spørgsmålet om, hvorledes arbejds- og 
familiemæssige opgaver kan bringes til at harmo­
nere bedre sammen end hidtil. Det er en væsentlig 
forudsætning for kvindens erhvervsmæssige aktivi­
tet, at der findes en løsning på dette problem. 
Udvalget støtter de af Kommissionen foreslåede for­
anstaltninger. Det finder, at nedsættelse eller tilpas­
ning af arbejdstiden på en virksomhed eller i en sek­
tor også har positive konsekvenser for det harmoni­
ske forhold mellem arbejdet på jobbet og i familien. 
16. aktion: Holdningsændring 
Udvalget støtter den aktion og har ingen yderligere 
bemærkninger at fremsætte. 
C. POSITIVE SÆRFORANSTALTNINGER I 
KOMMISSIONENS PERSONALEPOLITIK 
Udvalget bifalder, at Kommissionen vil gå i spidsen 
og vise et godt eksempel. Men Kommissionen bør 
virke for, at kvindediskriminering fjernes og at der 
virkelig skabes lige muligheder for mænd og kvinder 
ikke blot i Kommissionen, men også i de andre 
europæiske institutioner (Det økonomiske og soci­
ale Udvalg, Europa-Parlamentet og Ministerrådet). 
Udvalget anser det for nødvendigt, at der med virk­
ning for alle de europæiske institutioner udarbejdes 
en plan til støtte for kvinderne, så uretfærdigheder 
kan fjernes på områder, som f.eks. ansættelse, mobi­
litet, uddannelse og karriere. 
Ganske særligt henstiller Udvalget, at man også i 
Udvalgets eget sekretariat drager konsekvenserne af 
denne konstatering. 
Formandfor 
Det økonomiske og sociale Udvalg 
Tomas ROSE ING RAVE 
15. 7. 82 De Europæiske Fællesskabers Tidende Nr. C 178/29 
BILAG 
til Det økonomiske og sociale Udvalgs udtalelse 
Vedtagelsen af et ændringsforslag, der blev forelagt under debatten, havde til følge, at nedennævnte 
passage i afdelingens udtalelse ændredes 
Side 13, sidste afsnit 
»Afdelingen mener, at denne aktions målsætning bør formuleres sådan, at mulighederne 
for at indgive retlig klage forbedres gennem indførelse af generel klageadgang for alle 
kvinder, der føler sig uretfærdigt behandlet, og gennem lettelser ved procesførelsen (via 
fagforeninger og/eller retsbistand) og bevisførelse. Dette kunne ske ved, at det pålagdes 
arbejdsgiveren at bevise, at han ved indførelsen af en bestemt foranstaltning ikke har 
gjort sig skyldig i den diskrimination, han anklages for«. 
Afstemningsresultat 
Stemmer for: Flertal., Stemmer ikke: 14. 
Vedtagelsen af et ændringsforslag, der blev forelagt under debatten, betød, at følgende passage i 
afdelingens udtalelse udgik: 
»Afdelingen indser ikke, hvordan oprettelse af kooperative faciliteter skal kunne med­
virke til at nedbryde kønsopdelingen på arbejdsmarkedet«. 
Afstemningsresultat 
Stemmer for: Flertal.